દિલ્હી હાઇકોર્ટમાં મૅરિટલ રેપ પરની આ જાહેર હિતની અરજી ઋત ફાઉન્ડેશન અને ઑલ ઇન્ડિયા ડેમૉક્રેટિક વુમન ઍસોસિયેશન દ્વારા કરવામાં આવી છે.

ફાઉન્ડેશનના અધ્યક્ષ ચિત્રા અવસ્થીએ આ મામલે બીબીસી સાથે વાતચીત કરી.

તેમની દલીલ છે કે બળાત્કાર પરિભાષામાં લગ્નેત્તર મહિલાઓ સાથે ભેદભાવ કરવામાં આવે છે.

તેમનો તર્ક છે કે પતિના પત્ની સાથેના બળાત્કારને પરિભાષિત કરીને તેના પર કાનૂન બનાવવમાં આવે.

મૅરિટલ રેપ પર કાનૂન બનાવવાની શું જરૂર?

આ માટે અરજદારોએ કેટલીક મહિલાઓની આપવીતીને તેમની અરજીનો આધાર બનાવ્યો છે. આ જાહેર હિતની અરજી બે વર્ષ પહેલાં દાખલ કરવામાં આવી હતી.

આ એક જાહેર હિતની અરજી હોવાથી દિલ્હી સ્થિત એનજીઓ, મેન વેલ્ફેર ટ્રસ્ટે પણ તેમાં પોતાનો પક્ષ રજૂ કર્યો છે. મેન વેલ્ફેર ટ્રસ્ટ પુરુષોના અધિકાર માટે કામ કરે છે. 

આપને આ પણ વાંચવું ગમશે 

આ સંસ્થાના અધ્યક્ષ અમિત લખાની અનુસાર, "પરિણીત મહિલા સાથે તેમના પતિ કોઈ બળજબરી કરે તો કેટલાક કાનૂન છે. મહિલાઓ તેની મદદ લઈ શકે છે."

"તો પછી અલગ અલગ મૅરિટલ રેપ પર કાનૂન બનાવવાની શું જરૂર છે?"

આથી એ સમય વાજબી બને છે કે બળાત્કાર એટલે કે રેપ અને મૅરિટલ રેપ શું છે?

રેપ શું છે?

કોઈ પણ વયની મહિલા સામે તેમની મંજૂરી વગર અથવા બળજબરીથી તેમના શરીરમાં (ગુપ્તાંગમાં) પુરુષના શરીરનો કોઈ પણ અંગ નાખવો બળાત્કાર છે.

મહિલાના પ્રાઇવેટ પાર્ટ્સમાં નુકસાન કરવા માટે કોઈ વસ્તુ નાખવી અથવા તેની કોશિશ કરવી પણ રેપ છે.

વળી તેમના મુખમાં કોઈ  ગુપ્ત અંગ નાખવું પણ રેપ છે. મહિલા સાથે ઑરલ સેક્સ પણ રેપ છે.

આઈપીસીની કલમ 365 મુજબ કોઈ મહિલા સાથે કોઈ વ્યક્તિ નિમ્ન લિખિત પરિસ્થિતિમાં શારીરિક સંબંધ બાંધે તો તેને પણ રેપ ગણવામાં આવે છે.

1 - મહિલાની ઇચ્છા વિરુદ્ધ

2 - મહિલાની મરજી વગર

3 - મહિલાની મરજીથી પરંતુ આ સંમતિ મહિલાને હત્યા અથવા નુકસાન પહોંચાડીને અથવા તેની નજીકની વ્યક્તિને આવું નુકસાન કરવાનો ડર બતાવીને આવી મરજી મેળવવામાં આવી હોય.

4 - મહિલાની મરજી હોય, પરંતુ એ સમયે મહિલા માનસિક રીતે સ્વસ્થ ન હોય અથવા મહિલાને કોઈ નશીલો પદાર્થ ખવડાવવામાં આવ્યો હોય અને તે તેની અસરમાં હોય અને સંમતિ સમજવાની સ્થિતિમાં જ ન હોય.

પરંતુ આ બાબતોમાં એક અપવાદ પણ છે. ગત વર્ષે ઑક્ટોબર મહિનામાં સુપ્રીમ કોર્ટે કહ્યું હતું કે 18 વર્ષથી ઓછી વયની પત્ની સાથે શારિરીક સંબંધ બાંધવો ગુનો છે અને તેને બળાત્કાર ગણી શકાય છે.

કોર્ટ અનુસાર સગીર પત્ની એક વર્ષની અંદર ફરિયાદ... \n\nમને ઉપરના લેખ માટે સારું શીર્ષક આપો.
દેશમાં 'મૅરિટલ રેપ' મામલે કેમ થઈ રહ્યો છે હંગામો?